Előterjesztés a Zalakaros Város Önkormányzata Képviselőtestülete 2020. október 21-én tartandó ülésére

Napirend címe: A 2020. évi költségvetésben szereplő, még kötelezettségvállalással nem terhelt beruházási, felújítási előirányzatok terhére megvalósítandó fejlesztések – a 167/2020. (IX.17.) számú határozat kiegészítése
Előterjesztést készítette: Bognár Ottó Péter településüzemeltetési, hatósági és közbiztonsági referens
Tisztelt Képviselőtestület!

A Képviselőtestület 2020. szeptember 17-i ülésén döntött a 2020. évi költségvetésben szereplő, még kötelezettségvállalással nem terhelt beruházási, felújítási előirányzatok terhére megvalósítandó fejlesztésekről. A 167/2020. (IX.17.) számú határozata alapján a járdák felújítása - a Termál úton hiányzó 30 m állószegély kiépítése valamint a volt kosárlabda pálya behajtójának kiépítése (35m2 aszfaltozás) - cél megvalósításához 1.970.000 Ft összeget biztosított.  

Árajánlatot kértünk a fenti beruházások megvalósítására. Az árajánlat alapján: 

· Termál úti kiemelet szegély építés, hosszabbítás: 
267.250,- Ft + ÁFA = 339.408,- Ft 
· Kosárlabda pálya útcsatlakozás: 


576.500,- Ft + ÁFA = 732.155,- Ft.
Tekintettel arra, hogy az árajánlat alapján a két beruházás költsége nem éri el a megvalósításhoz biztosított összeget, kérjük a határozat kiegészítését további beruházásokkal.

Az alábbi beruházások megvalósítását javasoljuk:

· Zalakaros, Malom köz útcsatlakozás helyreállítása 
465.000,- Ft + ÁFA = 590.550,- Ft
A 2020. júliusi esőzések során a Malom köz útcsatlakozása megrongálódott, a beton útpanelek elcsúsztak, az ingatlanok megközelítésének biztosítása érdekében az útcsatlakozás helyreállítása szükséges.

· Park Inn szálloda gazdasági bejáratához rácsos folyóka elhelyezése 

476.000,- Ft + ÁFA = 604.520,- Ft 

Esőzések folyamán az Üdülő sorról (önkormányzati útról) a gazdasági bejáraton keresztül befolyik a víz az épület alagsorába, ezért kérték rácsos folyóka építésével a probléma megszüntetését. 
· Zalakaros, Termál úti gyalogátkelőhely (és megvilágítása)

A Gyógyhelyi fejlesztéshez kapcsolódva szükséges a gyalogátkelőhely és ahhoz kapcsolódóan az átkelőhely megvilágításának kiépítése

· Megvilágítás:




695.000,- Ft + ÁFA =
 882.650,- Ft

· Gyalogátkelőhely kiépítés:

         2.236.300,-Ft+ÁFA=2.840.101,-Ft Összesen:




3.722.751 -Ft




A javasolt beruházások összköltsége: 5.989.384 Ft, amely 4.019.384 Ft-tal meghaladja a biztosított 1.970.000 Ft összeget, ezért javasoljuk, hogy a hiányzó összeget a villamos hálózat bővítés előirányzat terhére biztosítsuk a Termál úti sétány melletti világítás kiépítésének halasztásával.
Határozati javaslat:

A Képviselőtestület
Zalakaros Város Önkormányzat Képviselőtestületének 167/2020. (IX.17.) számú határozatát az alábbiak szerint egészíti ki:

Járda felújítása előirányzat terhére megvalósítandó beruházások:
· Termál úti kiemelet szegély építés, hosszabbítás
· Kosárlabda pálya útcsatlakozás
· Zalakaros, Malom köz útcsatlakozás helyreállítása
· Park Inn szálloda gazdasági bejáratához rácsos folyóka elhelyezése 
· Zalakaros, Termál úti gyalogátkelőhely és megvilágítása
A járdafelújítására biztosított 1.970.000 Ft keretösszegen felüli költségeket 4.019.384 Ft összegben a Villamos hálózat bővítés (lakossági igények) előirányzat terhére biztosítja.
Határidő: 2020. október 30.
Felelős: Novák Ferenc polgármester

(Operatív felelős: Bognár Ottó Péter)

